Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: 180/2002. (VIII. 23.) Korm. rendelet 1/a. számú melléklete
Paragraph Index: 2105

(2) Az (1) bekezdés szerinti közüzemi fogyasztó (a továbbiakban: fogyasztó) és a közüzemi szolgáltató (a továbbiakban: szolgáltató) egyedi közüzemi szerzõdés keretében az e rendeletben foglaltaktól eltérõ áralkalmazási feltételekben is megállapodhat, de az e rendeletben kihirdetett legmagasabb árakat nem lépheti túl. Amennyiben az áralkalmazási feltételek a fogyasztó számára — a korábbi megegyezéses szerzõdésben foglaltakhoz képest — kedvezõtlenebbé válnak, akkor az árakat a szolgáltatónak arányosan csökkentenie kell. A 100 GWh/év villamos energiánál többet vételezõ fogyasztó kezdeményezése alapján kötendõ egyedi közüzemi szerzõdésben az e fogyasztók vonatkozásában a szolgáltató üzletszabályzatában foglaltakat kell alkalmazni. Amennyiben az egyedi közüzemi szerzõdés nem jön létre, az általános szerzõdéses feltételek szerint kell eljárni. Az egyedi közüzemi szerzõdésben nem érintett áralkalmazási feltételek és ár(ak) tekintetében e rendelet elõírásait kell alkalmazni.

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes